Israel Moise Camillo Sacerdote

Poeta an lenga piemontèisa.
Israel Moise Camillo Sacerdote a l'era nà a Turin ai 27 ëd mars 1863 da Rafael e Irene Osimo.
A l'era 'l prim ëd dódes masnà.

Ant j'agn 1890 a l'ha mostrà literatura italian-a a l'Anstitù d'art an contrà Viotti 2 a Turin; ant ij prim agn dël 1900 (a l'é belfé ch'a fussa ël 1909) a l'ha tramudà a Firense, ma ant j'agn 1920 a l'era rintrà a Turin.
Soa dariera adrëssa a Turin a l'era an contrà Medici 5.
Sacerdote a l'é mòrt a Turin dl'avril 1939 e a l'é stàit sotrà ant ël campossanto dj'ebreo.
A l'era marià con Clara (o Clarice) Garneri e a l'ha avù tre masnà: Irene, Raffaello dël 1894 e Irenino Carlo Giuseppe dël 1895.

Sò perìod pì fosonant a son ëstàit ij darié 20 agn dël sécol ch'a fa XIX.

Sacerdote, Israel Moise Camillo
Sacerdote, Israel Moise Camillo